Andrejs Kiriļenko (basketbolists)

Andrejs Kiriļenko (; dzimis  Iževskā) ir bijušais krievu basketbolists (kopš 2011. gada arī ASV pilsonis), spēlēja vieglā uzbrucēja un spēka uzbrucēja pozīcijās, Krievijas basketbola izlases dalībnieks. 1999. gada NBA draftā Jūtas "Jazz" viņu izraudzījās ar kopējo 24. kārtas numuru, pārstāvējis vairākas Nacionālās basketbola asociācijas (NBA) komandas. Pēc karjeras beigām — funkcionārs, Krievijas basketbola federācijas prezidents.

 Karjera 
Kopā ar Krievijas izlasi ir izcīnījis 8. vietu 2000. gada olimpiskajās spēlēs, 5. vietu 2001. gada Eiropas čempionātā, 10. vietu 2002. gada Pasaules čempionātā, 8. vietu 2003. gada Eiropas čempionātā, 8. vietu 2005. gada Eiropas čempionātā, 1. vietu 2007. gada Eiropas čempionātā, 9. vietu 2008. gada olimpiskajās spēlēs, 3. vietu 2011. gada Eiropas čempionātā un 3. vietu . 2008. gada olimpisko spēļu atklāšanas ceremonijā A. Kiriļenko nesa Krievijas karogu.

Pēc ilgas NBA karjeras 2011. gadā A. Kiriļenko atgriezās spēlēt Krievijā un uz 3 gadiem noslēdza līgumu ar Maskavas CSKA. Līgums paredzēja, ka NBA lokautam beidzoties, viņš var atgriezties savā NBA klubā Jūtas "Jazz". Maskavas CSKA sastāvā A. Kiriļenko lieliski sāka 2011.—2012. gada ULEB Eirolīgas sezonu un tika atzīts par līgas labāko spēlētāju oktobrī.Kiriļenko — Eirolīgas oktobra labākais spēlētājs Sportacentrs.com

2011. gada janvārī pieņēma ASV pilsonību.Krievu basketbolists Kiriļenko pieņēmis ASV pilsonībuKiriļenko pieņēmis ASV pilsonību 2011. gadā uz NBA lokauta laiku bija pievienojies Krievijas Superlīgas klubam Maskavas "CSKA", taču pēc lokauta beigām atšķirībā no citiem NBA spēlētājiem izvēlējās turpināt karjeru CSKA, nevis atgriezties NBA.Oficiāli: Kiriļenko NBA vietā izvēlas palikt CSKA 2012. gadā viņš tika atzīts gan par Eirolīgas, gan par VTB Vienotās līgas vērtīgāko spēlētāju. Pēc vienas aizvadītas sezonas CSKA viņš nolēma atgriezties NBA, pievienojoties Minesotas "Timberwolves". "Timberwolves" aizvadīja 2012.—2013. gada sezonu, pēc tam pievienojās Bruklinas "Nets", kuras sastāvā aizvadīja pēdējo sezonu NBA, piedaloties gan tikai 7 spēlēs. Spēlētāja karjeru pabeidza 2015. gadā Krievijas komandā Maskavas "CSKA".

 Atsauces 

 Ārējās saites 

Kategorija:1981. gadā dzimušie
Kategorija:Krievijas basketbolisti
Kategorija:Vieglie uzbrucēji
Kategorija:Spēka uzbrucēji
Kategorija:Jūtas "Jazz" spēlētāji
Kategorija:Minesotas "Timberwolves" spēlētāji
Kategorija:Bruklinas "Nets" spēlētāji
Kategorija:2000. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:Eiropas čempioni basketbolā
Kategorija:Krievijas Nopelniem bagātie sporta meistari
Kategorija:Udmurtijā dzimušie
Kategorija:Olimpiskie bronzas medaļnieki basketbolā
Kategorija:Krievijas olimpiskie bronzas medaļnieki